Srinagar: लाल चौक के पास आतंकियों ने फेंका ग्रेनेड, 7 लोग घायल  
हरि सिंह स्ट्रीट के पास हुआ हमला
कई लोग गंभीर रूप से घायल
5 अक्टूबर को भी हुआ था हमला
Grenade Attack in Srinagar: कड़ी सुरक्षा के बावजूद श्रीनगर (Srinagar) में लाल चौक (Lal Chowk) के करीब हरि सिंह स्ट्रीट के पास आतंकियों ने ग्रेनेड फेंका है. इस हमले में सात लोग घायल हो गए हैं, जिनमें कुछ की हालत गंभीर है. यह ग्रेनेड अटैक (Grenade Attack) तब हुआ है, जब घाटी में सुरक्षा व्यवस्था के इंतजाम बेहद पुख्ता हैं. चौराहे के हर कोने पर जवान तैनात हैं. घायलों को स्थानीय अस्पताल में इलाज के लिये भर्ती कराया गया है. घटना के तत्काल बाद  सुरक्षा बलों ने आतंकियों की तलाश में इलाके की घेराबंदी कर सर्च ऑपरेशन शुरू कर दिया है. घटनास्थल पर जम्मू-कश्मीर (Jammu And Kashmir) पुलिस के साथ-साथ सीआरपीएफ की टीम भी मौजूद है. फिलहाल सुरक्षाबल ग्रेनेड हमले के बारे में पड़ताल कर रहे है. 
इससे पहले दक्षिणी कश्मीर के अनंतनाग में आतंकियों ने पांच अक्टूबर को ग्रेनेड हमला किया था. डीसी ऑफिस के बाहर किए गए इस हमले में एक ट्रैफिक पुलिसकर्मी और एक पत्रकार समेत 14 लोग घायल हुए थे.